Κρις Μάλιν

Ο **Κρίστοφερ Πολ Μάλιν** (*Christopher Paul Mullin*, γεννήθηκε στις 30 Ιουλίου 1963) είναι Αμερικανός πρώην επαγγελματίας καλαθοσφαιριστής, διοικητικό στέλεχος και προπονητής. Είναι δύο φορές χρυσός Ολυμπιονίκης και δύο φορές εισακτέος στο Naismith Memorial Basketball Hall of Fame (το 2010 ως μέλος της Ολυμπιακής ομάδας μπάσκετ των Ηνωμένων Πολιτειών το 1992 και το 2011 για την ατομική του καριέρα).

## Καριέρα

Αγωνίστηκε ως σούτινγκ γκαρντ και σμολ φόργουορντ στην Εθνική Ομοσπονδία Καλαθοσφαίρισης (NBA) από το 1985 έως το 2001. Κατά τη διάρκεια της σταδιοδρομίας του στο κολέγιο μπάσκετ για τους *St. John's Redmen*, ανακηρύχθηκε τρεις φορές ο καλύτερος παίκτης της ανατολικής περιφέρειας    και ήταν μέλος της Ολυμπιακής ομάδας μπάσκετ ανδρών των ΗΠΑ του 1984 στο Λος Άντζελες. Το 1985 ήταν ο καλύτερος παίκτης του Κολεγιακού Πρωταθλήματος. Ο Μάλιν επιλέχθηκε ως η έβδομη επιλογή από τους Γκόλντεν Στέιτ Ουόριορς στον πρώτο γύρο του ντραφτ του ΝΒΑ του 1985. Αγωνίστηκε με τους Ουόριορς από τη σεζόν 1985–86 μέχρι τη σεζόν 1996–97, κλείνοντας την καριέρα του στην ίδια ομάδα το 2001. Αριστερόχειρας, με γρήγορο και με υψηλή ευστοχία σουτ, είχε μέσο όρο 18,2 πόντους ανά παιχνίδι στη διάρκεια της 16χρονης καριέρας του. Αντιμετώπισε με θάρρος προσωπικά προβλήματα και ξεπέρασε τους τραυματισμούς νωρίς στην καριέρα του και αναδείχθηκε ως ένα από τους πιο σπουδαίους στην ιστορία παίκτες της ομάδας.

Ηταν ένας από τους τρεις παίκτες της Ντριμ Τιμ των Ολυμπιακών Αγώνων της Βαρκελώνης που είχε αναδειχθεί Ολυμπιονίκης και το 1984. Στην διοργάνωση του 1992 ήταν ο πιο εύστοχος παίκτης της ομάδας στα τρίποντα με 14 εύστοχες προσπάθειες στις 26. Είχε κατά μέσο όρο 12,9 πόντους και 3,6 ασίστ σε ένα παιχνίδι, αν και δεν ήταν μέλος της βασικής πεντάδας. 
Αργότερα υπηρέτησε ως ειδικός σύμβουλος των Σακραμέντο Κινγκς και γενικός διευθυντής των Γκόλντεν Στέιτ Ουόριορς.
Ο Μάλιν υπηρέτησε ως επικεφαλής προπονητής της ανδρικής ομάδας μπάσκετ Ρεντ Στορμ από το 2015 έως το 2019.

## Τίτλοι και διακρίσεις

* Χρυσό μετάλλιο Ολυμπιακοί Αγώνες (2) : 1984, 1994
* Χρυσό μετάλλιο Παναμερικανικών Αγώνων : 1983
* Χρυσό μετάλλιο FIBA Americas : 1992
* 5 × NBA All-Star: 1989 – 1993
* Πρώτη ομάδα All-NBA: 1992 
* 2 × All-NBA δεύτερη ομάδα: 1989 , 1991 
* All-NBA τρίτη ομάδα: 1990
* Η φανέλα με το Νο 17 που αποσύρθηκε από τους Γκόλντεν Στέιτ Ουόριορς
* Βραβείο John R. Wooden: 1985
* USBWA παίκτης της χρονιάς: 1985
* Consensus πρώτη All-American: 1985 
* Consensus δεύτερη ομάδα All-American: 1984 
* 3 × Big East παίκτης της χρονιάς: 1983–85
* 3 × Πρώτη ομάδα All-Big East: 1983–85
* Δεύτερη ομάδα All-Big East: 1982
* MVP τουρνουά Big East: (1983)
* 3 × Νικητής του βραβείου Haggerty: 1983–85

## Παραπομπές


## Εξωτερικοί σύνδεσμοι
 

 

 

Κατηγορία:Αμερικανοί καλαθοσφαιριστές 
Κατηγορία:Καλαθοσφαιριστές αμερικανικών συλλόγων 
Κατηγορία:Αμερικανοί προπονητές καλαθοσφαίρισης 
Κατηγορία:Αμερικανοί Ολυμπιονίκες 
Κατηγορία:Καλαθοσφαιριστές Εθνικής Ηνωμένων Πολιτειών Αμερικής  
Κατηγορία:Καλαθοσφαιριστές του NBA 
Κατηγορία:Καλαθοσφαιριστές All-Star Game (NBA) 
Κατηγορία:Καλαθοσφαιριστές Γκόλντεν Στέιτ Ουόριορς 
Κατηγορία:Καλαθοσφαιριστές Ιντιάνα Πέισερς 
Κατηγορία:Καλαθοσφαιριστές στους Θερινούς Ολυμπιακούς Αγώνες 1984
Κατηγορία:Καλαθοσφαιριστές στους Θερινούς Ολυμπιακούς Αγώνες 1992
Κατηγορία:Ολυμπιονίκες της καλαθοσφαίρισης 
Κατηγορία:Σούτινγκ γκαρντ 
Κατηγορία:Σμολ φόργουορντ
Κατηγορία:Εισαχθέντες στο Naismith Memorial Basketball Hall of Fame